cyanic-selkie/wikianc huggingface dataset:
Ֆեոդոր Բոնդարչուկ
1990-ական թվականներ
1987 թվականին, լինելով ՎԳԻԿ-ի ուսանող, մասնակցում է իր ուսուցչի՝ Յուրի Օզերովի «Ստալինգրադ» ֆիլմի նկարահանումներին, որն էկրան բարձրացավ 1990 թվականին։
Այնուհետև Բոնդարչուկը նկարահանվել է իր ընկերոջ՝ Տիգրան Քեոսայանի կուրսային աշխատանքում՝ «Արևոտ լողափ»-ում՝ կատարելով երիտասարդ զինվորի դերը։ Դրանից հետո 1992 թվականին նկարահանվել է Իվան Օխլոբիստինի «Դևերը» և «Իրավարարը» ֆիլմերում։
Որպես կլիպմեյքեր Ֆեոդոր Բոնդարչուկի կարիերան սկսվել է 1990 թվականին Սերգեյ Մազաևի և «Մորալնի կոդեքս» խմբի «Ցտեսություն, մայրի՛կ» հոլովակով։ 1991 թվականին Նատալյա Վետլիցկայայի «Նայի՛ր աչքերիս» երգի համար հոլովակ է նկարահանում։ Արդյունքում Բոնդարչուկը հոլովակներ է նկարահանում գրեթե բոլոր ռուսական հայտնի խմբերի և կատարողների՝ Բորիս Գրեբենշչիկովի, Ալլա Պուգաչովայի, Քրիստինա Օրբակայտեի, Վլադիմիր Պրեսնյակովի, Լինդայի, Անժելիկա Վարումի, Ալյոնա Սվիրիդովայի, Նայկ Բորզովի, Վալերի Մելաձեի, Տատյանա Օվսիենկոյի, Ֆիլիպ Կիրկորովի և այլոց համար։
1993 թվականին երաժշտական հոլովակների ոլորտում կատարած աշխատանքի համար արժանացել է «Օվացիա» մրցանակի, որն ստացել է հոր ձեռքից։ Ավելի ուշ այսպես է խոսել կլիպմեյքերական իր աշխատանքի մասին․ «Այդ ժամանակ իմ անձը հետաքրքրում էր մարդկանց միայն այն պատճառով, որ խորհրդային մեծ ռեժիսորի որդին հանկարծ սկսեց զբաղվել անհայտ գործով։ Ոչ ոք չէր հասկանում, թե ինչ է տեսահոլովակը կամ երաժշտական հոլովակը։ Հայտնի ռեժիսորներն այդ ամենում միայն փող ու փոքր ֆորմաներ էին տեսնում՝ անարժան մեծ նկարիչների վրձնին։ Ախր եթե նայենք մասնագիտական տեսանկյունից, սա պատկերի, մոնտաժի, ինչի հետ ցանկանում ես արարելու և փորձարկելու այսպիսի հնարավորություն է։ Եվ հորս դա սոսկալի դուր էր գալիս» ։
1993 թվականին էկրան բարձրացավ Բոնդարչուկ կրտսերի մասնակցությամբ ևս մեկ ֆիլմ, որը կոչվում էր «Մահվան հրեշտակները»։
Նույն թվականին Ֆեոդոր Բոնդարչուկն առաջին անգամ որպես ռեժիսոր նկարահանեց «Սիրում եմ» ֆիլմը, որը Լյուդմիլա Գուրչենկոյի բենեֆիսն էր։
Դրանից հետո Բոնդարչուկը 5 տարի չի նկարահանվել, իր ժամանակը գերազանցապես նվիրել է գովազդային և երաժշտական տեսահոլովակների նկարահանումներին։ 1998 թվականին էկրան է վերադարձել Վլադ անունով արտասովոր երիտասարդի դերով Գարիկ Սուկաչյովի «Միջին տարիքի ճգնաժամ» ֆիլմում, որին հետևել է Գրիգորի Կոնստանտինոպոլսկու «8 ½ $» ֆիլմը, որտեղ Բոնդարչուկը խաղացել է միանգամից 2 դեր, որոնցից մեկը հենց իր դերն էր կատարում։ Այնուհետև նկարահանվել է ամանորյա «Ցուցափեղկ» ֆիլմում։
2000-ական թվականներ
2001 թվականին Ֆեոդոր Բոնդարչուկը նկարահանվել է Ռոման Կաչանովի «Դաուն Հաուս» ֆիլմում։ Ֆեոդոր Դոստոևսկու հայտնի «Ապուշը» վեպի յուրօրինակ էկրանավորման մեջ Բոնդարչուկը խաղացել է իշխան Միշկինի դերը։
Քիչ անց Բոնդարչուկը նկարահանվել է ևս մեկ նախագծում՝ ռեժիսոր Տիգրան Քեոսայանի «Տղամարդու աշխատանք» հեռուստասերիալում․ այս դերը խիստ տարբերվում էր մնացած դերերից, որ խաղացել էր նախկինում։
Նույն 2002 թվականին СТС հեռուստաալիքը նրան հրավիրեց որպես «Кресло» խաղային շոուի հաղորդավար՝ հաջողությամբ սկսելով իր հեռուստատեսային կարիերան։ Սրա ապացույցն է 2003 թվականին նրա ստացած ՏԷՖԻ մրցանակը «Ժամանցային հաղորդման լավագույն հաղորդավար» անվանակարգում ։ Այս ժամանակ արդեն ընթանում էր Բոնդարչուկի լիամետրաժ ռեժիսորական առաջին ֆիլմի՝ «Իններորդ վաշտ»-ի աշխատանքները։ Ի սկզբանե ֆիլմը պետք է լիներ 1959 թվականի «Մարդու ճակատագիրը» ֆիլմի ռեմեյք, որը ժամանակին նկարահանել էր Ֆեոդորի հայրը՝ Սերգեյ Բոնդարչուկը։ Ֆիլմը պատմում էր չեչենական պատերազմի մասին։ Սակայն հանգամանքներն այնպես դասավորվեցին, որ որոշվեց պատմել Աֆղանական պատերազմի մոռացված հերոսների մասին ։ Ֆիլմի սցենարը, Բոնդարչուկի խոսքերով, 60 տոկոսով հիմնված է իրական իրադարձությունների վրա ։ Ֆիլմի ռազմական խորհրդատուն Պաշտպանության նախկին նախարար Պավել Գրաչովը դարձավ, որը հաստատեց սցենարը՝ տիտղոսաթերթի վրա գրելով․ «Սա աֆղանական պատերազմի մասին լավագույն ֆիլմն է լինելու»։ Ֆիլմի նկարահանումները կատարվել են Ղրիմում և տևել են 5 ամիս։ 2005 թվականին «Իններորդ վաշտը» դարձավ ռուսական շուկայի ամենաշահութաբեր ֆիլմը ։ Այն նաև 8 անգամ առաջադրվեց մրցանակների և ստացավ 7-ը, այդ թվում՝ «Լավագույն ռեժիսորական դեբյուտ»։ «Իններորդ վաշտը» 10 մլն ԱՄՆ դոլարի բյուջե ունենալով հավաքեց 25 մլն ԱՄՆ դոլար։ Ֆեոդոր Բոնդարչուկի մասնագիտական գործունեության մեջ այս նախագիծը նոր փուլ դարձավ։
2005 թվականին Ֆեոդոր Բոնդարչուկի էկրան բարձրացած դերասանական աշխատանքներից էին «Պետական խորհրդատուն», «Մայրի՛կ, մի՛ վշտացիր 2»-ը, «180 և ավել»-ը և «Կայսրության փլուզումը» հեռուստանախագիծը։
2006 թվականին էկրան բարձրացավ Ռեզո Գիգինեիշվիլիի «Տոթը» ֆիլմը՝ «Art Pictures Studio» ընկերության արտադրած առաջին կինոնախագիծը (որի ղեկավարը Բոնդարչուկն է՝ պրոդյուսեր Դմիտրի Ռուդովսկու հետ համատեղ)։ Այստեղ Բոնդարչուկը հանդես եկավ որպես պրոդյուսեր, ինչպես նաև խաղաց դերերից մեկը։ Քիչ բյուջե ունեցող երիտասարդական ֆիլմը վարձույթում հավաքեց 16.5 մլն ԱՄՆ դոլար՝ դառնալով տարվա ամենավարձույթային ռուսական կինոնախագիծը ։ Նույն 2006 թվականին Ֆեոդոր Բոնդարչուկը Բորիս Ստրուգացկուց ստացավ Ստրուգացկի եղբայրների «Բնակելի կղզին» ֆանտաստիկ վիպակի էկրանավորման իրավունքը։ Ֆիլմը նկարահանել են 222 օր, որոշվեց այն բաժանել 2 մասի։ «Բնակելի կղզին» և «Բնակելի կղզին։ Գոտեմարտ»-ը վարձույթի դուրս եկավ 2009 թվականին։ Ֆիլմի արտադրությամբ և տարածմամբ ևս զբաղվում էր «Art Pictures Studio»-ն։ Ֆեոդոր Բոնդարչուկն ինքը հանդես եկավ որպես նախագծի ռեժիսոր, պրոդյուսեր և գլխավոր դերերից մեկի կատարող։
2007 թվականին Բոնդարչուկը խաղացել է հետևյալ ֆիլմերում՝ «Սեղմակներ», «Դերասանուհին», «Ես մնում եմ», «7 խցիկ», «18-14»։
2008-2009 թվականներին, բացի «Բնակելի կղզին» ֆիլմի վրա աշխատելուց, Բոնդարչուկը նկարահանվել է «Ամենալավ ֆիլմ 2» (2009) և «Ադմիրալ» (2008) ֆիլմերում։
Նույն 2008 թվականին սկսել է աշխատել լայնածավալ նախագծի վրա՝ խոշոր կինոհամալիր՝ Գլավկինոյի ստեղծման վրա, որի բացումը տեղի է ունեցել 2012 թվականին։
2010 թվականին էկրան բարձրացան Ֆեոդոր Բոնդարչուկի մասնակցությամբ միանգամից մի քանի ֆիլմ՝ «Ֆոբոս։ Վախի ակումբ», «Դասախոսը» սերիալը, «ПираМММида», «Про любоff», «Մոսկվա՛, ես սիրում եմ քեզ»։
2011 թվականին կայացավ Ավդոտիա Սմիրնովայի «Երկու օր» կինոպատմության պրեմիերան, որի գլխավոր դերը կատարելու համար Բոնդարչուկն ստացավ «Ոսկե արծիվ» մրցանակ ։ Բացի այդ, նա մասնակցել է «Հարսանիք փոխանակմամբ» ֆիլմի նկարահանումներին և Միխայիլ Բուլգակովի «Սպիտակ գվարդիա» վեպի էկրանավորմանը, որտեղ կատարել է Շպոլյանսկու դերը։
2012 թվականին էկրան է բարձրացել «Գլավկինո» ստուդիայի առաջին նախագիծը՝ «Օգոստոս․ 8-ին», որի պրոդյուսերն էր Ֆեոդոր Բոնդարչուկը։
2012 թվականի ապրիլին էկրան բարձրացավ Բորիս Ակունինի «Լրտեսական վեպ» գրքի էկրանավորումը՝ «Լրտես» ֆիլմը, որտեղ Ֆեոդոր Բոնդարչուկը կատարեց գլխավոր դերերից մեկը։ 2012 թվականի ապրիլին կայացավ «Շտապելու տեղ չկա» կինոալմանախի պրեմիերան։ Սա Ռուսաստանի ՆԳՆ պետավտոտեսչության և ռուսական կինեմատոգրաֆի 5 հայտնի ռեժիսորների համատեղ նախագիծն էր, այդ թվում՝ Ֆեոդոր Բոնդարչուկի, Պյոտր Բուսլովի, Վլադիմիր Կոտի, Ալեքսանդր Լունգինի, Սերգեյ Օսիպյանի, Բորիս Խլեբնիկովի։ Ֆիլմն իրենից 5 նովել է ներկայացնում, որոնցից յուրաքանչյուրն առանձին ֆիլմ է։ Նախագծին մասնակցել են նաև ռուսական թատրոնի և կինոյի այլ աստղեր՝ Օկսանա Ակինշինան, Լյուդմիլա Արինինան, Սերգեյ Բադյուկը, Վլադիմիր Վդովիչենկովը, Սերաֆիմա Օգարյովան, Սերգեյ Պուսկեպալիսը, Քսենիա Ռապոպորտը, Ալիսա Խազանովան, Պյոտր Ֆեոդորովը, Մարիա Շալաևան։ Նախագծի վերաբերյալ Բոնդարչուկն ասել է․ «Անհրաժեշտ է փոխել մարդկանց մշակույթը, ընդ որում ոչ թե ձևական արտահայտությունների և կաղապարային քարոզի օգնությամբ, այլ այնպիսի միջոցներով, ինչպիսին կինոն է» ։
2012 թվականի հոկտեմբերին վարձույթի դուրս եկավ Ֆեոդոր Բոնդարչուկի պրոդյուսերական աշխատանքը՝ «Духless» կինոնախագիծը՝ Սերգեյ Մինաևի նույնանուն վեպի հիման վրա, որը դարձավ 2012 թվականի ամենաշահութաբեր ռուսական խաղարկային ֆիլմը ։ Նույն թվականին ավարտվեցին «Ստալինգրադ» ֆիլմի նկարահանումները, որը դարձավ IMAX ձևաչափով առաջին ռուսալեզու ֆիլմը, որը վարձույթի դուրս եկավ 2013 թվականին ։ 2012 թվականի փետրվարին ֆիլմի ռեժիսոր Ֆեոդոր Բոնդարչուկը և պրոդյուսեր Ալեքսանդր Ռոդնյանսկին պաշտոնապես հայտարարեցին «IMAX Filmed Entertainment» ընկերության հետ համագործակցության մասին, ինչի առիթով ընկերության նախագահ և տնօրենների խորհրդի նախագահ Գրեգ Ֆոսթերն ասել է․ «Ֆեոդորը և Ալեքսանդրն ինձ «Ստալինգրադ»-ից 15 րոպեանոց հատված ցույց տվեցին, և ես շատ ուրախ եմ, որ մենք չսխալվեցինք գործընկերոջ ընտրության հարցում» ։
Ֆեոդոր Բոնդարչուկը Թիլ Շվայգերի հետ խաղացել են Թուրքիայում գերմանացի և ռուս զբոսաշրջիկների արկածների մասին կատակերգությունում՝ «Անթալիագրադ» ֆիլմում։ Ֆիլմը ռուս-գերմանական հիմնադրամից գրանտ է ստացել ։
2015 թվականի գարնանը Բոնդարչուկը երիտասարդ դերասան Սեմյոն Տրեսկունովի հետ հատուկ «Ուրվականը» ֆիլմի համար կատարեց «Ապրի՛ր ներկայով» երգը։ Երգի հեղինակը հայտնի կատարող Վասյա Օբլոմովն էր։
Art Pictures
«Art Pictures Group»-ի թողարկած տեսա և գովազդային հոլովակները բազմիցս դարձել են համառուսաստանյան և միջազգային մրցույթների, ինչպես նաև «Օվացիա» ազգային երաժշտական մրցանակաբաշխության դափնեկիրներ։ «Art Pictures Group»-ի պատվիրատուների թվում են այնպիսի բրենդներ, ինչպիսիք են Heinz-ը, Philips-ը, Sony-ը, Zikr (Colgate total)-ը, Коммерсантъ-ը, World Class-ը, Pepsi (MTV)-ը, СладКо-ն, Տյումենի նավթագազային ընկերություն (ТНК), Евросеть-ը, Хит ФМ «107,4»-ը, Մոսէներգոն, Վնուկովոյի ավիաուղիները։
2002 թվականին ընկերությունն սկսեց զբաղվել կինոարտադրությամբ։ «Art Pictures Group»-ի և «Սլովո» ու «Non-stop Production»-ի համատեղ ստեղծած առաջին ֆիլմերից են Ֆիլիպ Յանկովսկու «Շարժման մեջ» (7 մրցանակ, այդ թվում՝ «Նիկա» մրցանակ «Տարվա բացահայտում» անվանակարգում, «Ոսկե արծիվ» մրցանակ «Լավագույն մոնտաժ» անվանակարգում), Միխայիլ Բրաշինսկու «Սառցակեղև» (3 մրցանակ, այդ թվում՝ New Director’s Showcase Award Seattle International Film Festival, 2003) և Դմիտրի Մեսխիևի «Կամիկաձեի օրագիրը» (3 մրցանակ, այդ թվում՝ «Ոսկե խոյ» 2002՝ «Երկրորդ պլանի լավագույն դեր» անվանակարգում) ֆիլմերը։
2006 թվականին Բոնդարչուկը պրոդյուսեր Դմիտրի Ռուդովսկու հետ վերակազմավորեց «Art Pictures Group»-ը՝ այն վերանվանելով «Art Pictures Studio»։ Ընկերությունը, որի գեղարվեստական ղեկավարն ու տերը դարձավ Ֆեոդոր Բոնդարչուկը, մասնավորապես զբաղվել է «Տոթը», «Բնակելի կղզին», «Բնակելի կղզին։ Գոտեմարտ», «Երկու օր» ֆիլմերի պրոդյուսերությամբ, նկարահանմամբ և վաճառքով։ Ներկայումս «Art Pictures Studio»-ն զբաղվում է կինոարտադրությամբ, ֆիլմերի վարձույթով, կինո և տեսաարտադրանքի տարածմամբ, ինչպես նաև երաժշտական և գովազդային հոլովակների արտադրությամբ։
2009 թվականին Ֆեոդոր Բոնդարչուկը և Դմիտրի Ռուդովսկին ստեղծեցին «Art Pictures Media» դիստրիբյուտորական ընկերությունը, որն զբաղվում է «Art Pictures Media»-ի, ինչպես նաև անկախ արևմտյան ստուդիաների ֆիլմերի կինոթատրոնային, հեռուստատեսային և DVD տարածմամբ։ «Art Pictures Media»-ն հանդես է գալիս որպես այնպիսի արտասահմանյան ֆիլմերի դիստրիբյուտոր, ինչպիսիք են «Հանճարեղ հայրիկ» (գլխավոր դերում՝ Քևին Սփեյսի), «Համադասարանցիներ իտալական ձևով», «Վանականը» (գլխավոր դերում՝ Վենսան Կասել), հայրենական՝ «Էլկա» մուլտֆիլմ, «Մրրկայնության գոտի» մելոդրամա (ռեժիսոր՝ Եվգենիա Տիրդատովա)։ 2010 թվականին էկրան է բարձրացել «Ֆոբոս։ Վախի ակումբ» հոգեբանական թրիլերը, որը «Art Pictures Media»-ի առաջին ֆիլմն էր, որը միաժամանակ էկրան բարձրացավ Ռուսաստանում, Գերմանիայում, Լատվիայում, Լիտվայում և Էստոնիայում ։
Գլավկինո
2013 թվականի օգոստոսին «Art Pictures Media»-ի կատալոգում տարբեր ժանրերի ավելի քան 30 ֆիլմ կար։
2008 թվականին Կոնստանտին Էռնստի և Իլյա Բաչուրինի հետ համատեղ Ֆեոդոր Բոնդարչուկը հիմնեց «Գլավկինո» ընկերությունը, որի առաջնահերթ խնդիրներն էին՝ ազգային նշանակության ֆիլմերի նկարահանումը, երիտասարդ կինեմատոգրաֆներին աջակցելը, կինոարդյունաբերության զարգացման համար պայմաններ ստեղծելը և Ռուսաստան արտասահմանյան նախագծեր ներգրավելը։
Այն Ռուսաստանի խոշորագույն կինոհեռուստատեսային կոնցեռններից մեկն է՝ 33 000 մ² տարածքով, որը ներառում է նույնանուն կինոհեռուստատեսային համալիրը (այդ թվում՝ խոշորագույն նկարահանման հրապարակն Արևելյան Եվրոպայում՝ 3107 մ² մակերեսով), պրոդյուսերական ընկերություն և սցենարների լաբորատորիա։ Գործունեության հիմնական ուղղությունը՝ կինո և հեռուստաբովանդակության արտադրությունն է, հետարտադրությունը և տարածումը։ «Գլավկինո»-ի մասին Բոնդարչուկն ասել է հետևյալը․ «Գլավկինոն Ռուսաստանի խոշորագույն կինոկոնցեռններից մեկն է, որի ստեղծմամբ զբաղվել ենք վերջին 5 տարիները։ Արդյունքով հպարտանում եմ և չեմ թաքցնում դա։ Ասում են էլի, որ յուրաքանչյուր տղամարդ պետք է որդի ունենա, ծառ տնկի և տուն կառուցի։ Ես այնպիսի մեկն եմ կառուցել, որ հաստատ չեմ ամաչում։ Եվ մենք դա արել ենք համեմատաբար քիչ գումարով» ։
2011 թվականի գարնանը Նյու Յորքի կինոարվեստի ակադեմիան և «Գլավկինո» ընկերությունը՝ Ֆեոդոր Բոնդարչուկի գլխավորությամբ կրթաթոշակ սահմանեցին Սերգեյ Բոնդարչուկ ավագի անվամբ, որը Ռուսաստանի երիտասարդ տաղանդավոր կինեմատոգրաֆներին հնարավորություն էր տալիս Մոսկվայում՝ ամերիկացի և ռուս վարպետների մոտ պրակտիկա անցնել «Կինո և հեռուստատեսության պրոդյուսեր» մասնագիտությամբ։
Համալիրի պաշտոնական բացումը կայացավ 2012 թվականին։
Կինո Սիթի
2009 թվականին Ֆեոդոր Բոնդարչուկը Էդուարդ Պիչուգինի և Սերգեյ Սելյանովի հետ նախաձեռնում են «Կինո Սիթի» նախագիծը։ Ընկերությունը կատարում է Ռուսաստանի Դաշնության քաղաքների կինոֆիկացումը՝ ամբողջ երկրով մեկ մուլտիմեդիա կրթական կինոկենտրոնների կառուցման միջոցով։
Հեռուստատեսություն
Ֆեոդոր Բոնդարչուկին մեծ ճանաչում բերեց նաև հեռուստատեսությունը։ 2002 թվականի սեպտեմբերի 7-ից մինչև 2004 թվականի օգոստոսի 28-ը СТС հեռուստաալիքով սկսեց վարել «Кресло» խաղային շոուն, որի համար 2003 թվականին արժանացավ ՏԷՖԻ մրցանակի «Ժամանցային հաղորդման լավագույն հաղորդավար» անվանակարգում, իսկ 2004 թվականի մարտին դարձավ «Ռուսական հեռուստատեսության ակադեմիա»-ի հիմնադրամի անդամ։
2004 թվականին Ֆեոդորը դարձավ «Դու սուպերմոդել ես» ռեալիթի շոուի առաջին 2 եթերաշրջանների հաղորդավարը ։
Հաղորդավարի կարիերան Ֆեոդոր Բոնդարչուկը շարունակեց «Մանրամասն կինո» հաղորդմամբ (2005 թվականից), որի շրջանակներում տարբեր թողարկումներում հյուրընկալել է Օլիվեր Սթոունին, Դարրեն Արոնոֆսկուն, Մայքլ Բեյին, Քրիստոֆ Վալցին, Դենիել Քրեյգին, Թիլ Շվայգերին։
2013 թվականին Ֆեոդոր Բոնդարչուկը սկսեց աշխատել որպես հեռուստապրոդյուսեր։
Ռեստորանային բիզնես
Ֆեոդոր Բոնդարչուկը Մոսկվայում 3 ռեստորանների սեփականատեր է (մի քանիսը Ստեպան Միխալկովի, Արկադի Նովիկովի և Կիրիլ Գուսևի հետ համատեղ) ՝ «Վանիլ», «Վերտինսկի», «Bistrot»։
2009 թվականի սեպտեմբերին Եկատերինբուրգում 2 ռեստորան և 1 հրուշակեղենի արտադրամաս է բացել ։
Հասարակական դիրք
2012 թվականին ՌԴ այն ժամանակի վարչապետ և նախագահի թեկնածու Վլադիմիր Պուտինի վստահված անձն էր ։
2016 թվականի հունվարի 20-ին «#Քադիրովը Ռուսաստանի հայրենասեր է» տեսլականով հանդես եկավ ի աջակցություն Ռամզան Քադիրովի։ Տվյալ հայտարարությունը հասարակական հնչեղություն ձեռք բերեց ։
Արտաքին հղումներ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ռուսական հեռուստատեսության դերասաններ Կատեգորիա:Դերասաններ այբբենական կարգով Կատեգորիա:Ռուս կինոռեժիսորներ Կատեգորիա:Պրոդյուսերներ այբբենական կարգով Կատեգորիա:Ռուս պրոդյուսերներ Կատեգորիա:Հեռուստահաղորդավարներ այբբենական կարգով Կատեգորիա:Ռուս հեռուստահաղորդավարներ Կատեգորիա:СТС-ի հաղորդավարներ Կատեգորիա:Կինոպրոդյուսերներ այբբենական կարգով Կատեգորիա:Ռուս կինոպրոդյուսերներ Կատեգորիա:Ռուս հեռուստապրոդյուսերներ Կատեգորիա:Ռեստորանատերեր այբբենական կարգով Կատեգորիա:Ռուս ռեստորանատերեր Կատեգորիա:«Ոսկե արծիվ» մրցանակի դափնեկիրներ Կատեգորիա:«Ոսկե խոյ» մրցանակի դափնեկիրներ Կատեգորիա:ՏԷՖԻ մրցանակի դափնեկիրներ Կատեգորիա:Բոնդարչուկ ընտանիք Կատեգորիա:Ռուսաստանի հանրային պալատի անդամներ (2008-2010) Կատեգորիա:ՎԳԻԿ-ի շրջանավարտներ Կատեգորիա:Կլիպմեյքերներ Կատեգորիա:Ռուսաստանի կինեմատոգրաֆիական արվեստների և գիտությունների ազգային ակադեմիայի ակադեմիկոսներ Կատեգորիա:«Միասնական Ռուսաստանի երիտասարդական գվարդիա»-ի ակտիվիստներ Կատեգորիա:Մշակույթի և արվեստի բնագավառում ՌԴ պաշտպանության նախարարության մրցանակի դափնեկիրներ Կատեգորիա:Ռուսաստանի հեռուստատեսության դերասաններ Կատեգորիա:«Միասնական Ռուսաստան» կուսակցության անդամներ Կատեգորիա:Ռուս հաղորդավարներ
Մակսյուտովո (գյուղ, Ստերլիտամակսկի շրջան)
Մակսյուտովո (Максютово, Мәҡсүт), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 168 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Հայկ Տիգրանյան
Հայկ Ժիրայրի Տիգրանյան, հայ օպերային երգիչ, բաս։
Հոբոյահար Ժիրայր Տիգրանյանի և երաժիշտ Գայանե Սարգսյանի որդին է։
Կենսագրություն
1996 թվականին կատարել է Քաջ Նազարի դերերգը համանուն մյուզիքլում (ռեժիսոր՝ Նարեկ Դուրյան)։ 1997 թվականին ավարտել է Երևանի երաժշտական ուսումնարանի դաշնամուրային բաժինը, իսկ 2006 թվականին՝ Երևանի Կոմիտասի անվան պետական կոնսերվատորիայի փողային գործիքների բաժինը՝ որպես հոբոյահար։ 2008 թվականին ավարտել է նույն կոնսերվատորիայի վոկալ բաժինը։ 2002 թվականին որպես հոբոյահար աշխատել է Ռուսաստանի Յակուցկի օպերային թատրոնի նվագախմբում, դիրիժոր Խիլկևիչի ղեկավարությամբ և 2004-2006 թվականներին՝ Կոմիտասի անվան պետական կոնսերվատորիայի օպերային ստուդիայի նվագախմբում՝ հոբոյահար և հոբոյների խմբի կոնցերտմայստեր։ 2003 թվականից Հայկ Տիգրանյանը երգել է Ալեքսանդր Սպենդիարյանի անվան օպերայի և բալետի ազգային ակադեմիական թատրոնում, 2008 թվականից՝ մեներգիչ։ 2011 թվականին Հայաստանի պետական ֆիլհարմոնիկ նվագախմբի հետ համատեղ «Եվգենի Օնեգին» թատերականացված համերգում հանդես է եկել Զարեցկիի դերերգով՝ դիրիժոր Էդուարդ Թոփչյանի ղեկավարությամբ։ Մասնակցել է Գեղամ Գրիգորյանի և Պատրիցիա Պաչեի (Իտալիա) վարպետության դասընթացներին։
Հայկ Տիգրանյանը համագործակցել է դիրիժորներ Է. Դյադյուրայի և Խիլկևիչի (Ռուսաստան), ինչպես նաև ռեժիսորներ Մարիո Կոռադիի (Իտալիա), Գեորգի Իսահակյանի (Ռուսաստան), Ջորդանիա Գայոզի (Վրաստան), Իռկին Գաբիտովի (Ռուսաստան) հետ։ 2012 թվականի հոկտեմբեր - նոյեմբեր ամիսներին հյուրախաղերով հանդես է եկել Հարավային Ամերիկայում՝ Ուրուգվայ, Արգենտինա, Բրազիլիա։ 2013 թվականի հունիսի 1-ին «Սպիտակ գիշերների աստղեր» 21-րդ երաժշտական փառատոնի շրջանակներում մասնակցել է Սանկտ Պետերբուրգի Մարիինյան թատրոնում Հայ մեներգիչների Գալա համերգին ։
Սալգադինյու (Պարաիբա)
Սալգադինյու (Պարաիբա) (Salgadinho), համայնք Բրազիլիայում՝ Պարաիբա նահանգի կազմում։ Գտնվում է Բորբորեմա մարզում։ Մտնում է Սերիդո Օսիդենտալ Պարաիբանու գավառի կազմի մեջ։ Բնակչությունը կազմում է 2907 մարդ՝ 2006 թվականի տվյալներով։ Գրավում է 184,237 կմ2 տարածք։ Բնակչության խտությունը՝ 15,8 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Շեյխան (Ալաշկերտի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Թոմաս Իեն Նիկոլաս
Թոմաս Իեն Նիկոլաս (Thomas Ian Nicholas, ), ամերիկացի դերասան, պրոդյուսեր, ռեժիսոր, սցենարիստ, երգիչ։ Հանդիսատեսին հայտնի է «Ալադինի ապարանքի առաջին ասպետը», «Ամերիկյան կարկանդակ», «Ամերիկյան կարկանդակ 2», «Ամերիկյան կարկանդակ 3. Հարսանիք» և «Արթուր թագավորի ապարանքի առաջին ասպետը» ֆիլմերից։
Կարիերա
Նիկոլասը հայտնի է Rookie of the Year (1993) և Ամերիկյան կարկանդակ (1999) ֆիլմերում խաղացած դերերով։ Նա հանդես եկավ «Ամերիկյան կարկանդակ»-ի ֆրենչայզի 4 թատերական ֆիլմերում՝ խաղալով Քևին Մայերսի դերը, խաղաց նաև Ֆրենկ Սինատրա կրտսերի դերը «Stealing Sinatra» ֆիլմում, նաև «Հելոուին․ հարություն» ֆիլմի գլխավոր դերակատարներից մեկն էր։ 2009 թվականին «Քրեքթաունի ուրախ կյանքը» ֆիլմում կատարեց նորակոչիկ ոստիկանի դերը ։ Խաղաց Յուջինի դերը Նիկոլ Հոլոֆսեների «Խնդրում եմ տուր» ֆիլմում, որը 2011 թվականին ստացավ Indie Spirit Robert Altman մրցանակը ։ «Չիկագո 8» ֆիլմում կատարեց Էբի Հոֆմանի դերը։ Նա նաև հանդես եկավ ABC-ի «Grey's Anatomy» ֆիլմի դրվագներից մեկում՝ կատարելով Ջերեմիի դերը։ «Ես սկսեցի խաղալ, երբ 6 տարեկան էր։ Միշտ հաճույք եմ ստացել, երբ ստիպել եմ մարդկանց ծիծաղել, ժպտալ կամ մտածել»,- ասում է նա։
Նիկոլասը 2008 թվականի հունվարի 15-ին թողարկեց իր դեբյուտային ալբոմը՝ «Without Warning»-ը, իսկ 2009 թվականի փետրվարի 28-ին՝ «Without Warning Acoustic», 2010 թվականի հունիսի 1-ին՝ «Heroes Are Human» ալբոմները։ Նրա 4-րդ ալբոմը մինի ալբոմ է, որը թողարկվել է 2012 թվականի մարտի 20-ին, որի առաջին՝ «My Generation» սինգլը ներառված է նաև «American Reunion» ալբոմի մեջ ։ Նիկոլասի 5-րդ մինի ալբոմը թողարկվել է 2014 թվականի ապրիլի 8-ին։
2015 թվականի մարտին Նիկոլասը հայտնվեց «Blues Traveler»-ի «Blow Up the Moon» ալբոմում, որտեղ «All the Way» երգի համահեղինակն էր։
2010 թվականի հունիսի 30-ին Նիկոլասը Ռիգլի մարզադաշտում կատարեց Չիկագո Քաբսի առաջին նետումը, ինչպես նաև խաղի ընդմիջմանը երգ կատարեց։ Նրան հրավիրեցին նաև 2015 թվականի հուլիսի 7-ին՝ Սենթ Լյուիս Կարդինալսի դեմ խաղին կատարելու հիմնը։
Անձնական կյանք
Նիկոլասը 2007 թվականին ամուսնացել է DJ Colette անվամբ հայտնի Կոլետ Մարինոյի հետ։ 2011 թվականին զույգն ունեցավ իրենց առաջնեկին՝ Նոլան Ռիվերին ։ Դուստրը՝ Զոի Դիլանը, ծնվեց 2016 թվականի ապրիլին ։
Արտաքին հղումներ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:1980 ծնունդներ Կատեգորիա:Հուլիսի 10 ծնունդներ Կատեգորիա:20-րդ դարի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի ռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի սցենարիստներ Կատեգորիա:21-րդ դարի ամերիկացի երգիչներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի կիթառահարներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երաժիշտներ Կատեգորիա:Ամերիկացի երգիչներ Կատեգորիա:Ամերիկացի տղա երեխա դերասաններ
Գրամինո (գյուղ, Լեբեդինի շրջան)
Գրամինո (Грамине), գյուղ Ուկրաինայի Սումիի մարզի Լեբեդինի շրջանում։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Նենսի Դրյու
Նենսի Դրյուն (անգլերեն՝ Nancy Drew) դետեկտիվ պատմվածքների, համակարգչային խաղերի և ֆիլմների հորինված հերոսուհի է։ Առաջին անգամ այս անունը հիշատակվել է 1930 թվականին Միացյալ Նահանգներում։ Հերոսուհին հայտնի է ամբողջ աշխարհում հիմնականում համակարգչային խաղերի շնորհիվ։ Նենսի Դրյուի մասին պատմող բազմաթիվ գրքեր կան գրված տարբեր հեղինակների կողմից։ 2007 թվականին նկարահանվել է Նենսի Դրյուի մասին ֆիլմ, որտեղ գլխավոր դերը խաղացել է Էմմա Ռոբերտսը։
Հերոսները
Գրքերում և համակարգչային խաղերում հանդիպող հերոսներն են՝
Համակարգչային խաղերը
1998 թվականից ամերիկյան Հեր Ինտերակտիվ (Her Interactive) ընկերությունը արտադրում է հետախուզական ժանրի համակարգչային խաղեր, որտեղ գլխավոր հերուսուհին Նենսի Դրյուն է։ Խաղերում հանդիպում են նաև վերը նշված հերոսները, որոնք հիմնականում Նենսիի հետ շփվում են հեռախոսի միջոցով։
Խաղերի ցուցակը
Կատեգորիա:Նենսի Դրյու Կատեգորիա:Մանկական գրականության կերպարներ
Նոր Ջուղայի բարբառ
Նոր Ջուղայի բարբառ, հայերենի ում ճյուղի բարբառ։
Բնութագրվում է հետևյալ էական հատկանիշներով. բաղաձայնական համակարգը քառաստիճան է (բ՛, բ, պ, փ), ձայնեղները բառասկզբում վեր են ածվում հնչեղ ձայնեղների, իսկ բառամիջում և բառավերջում՝ շնչեղ խուլերի։ Հ հնչյունը դառնում է խ։ Ունի նույն ձայնավորները, ինչ գրական հայերենը, և երկբարբառային արտասանությամբ՝ ե և ո։ Հոգնակին կազմվում է էր, նէր, ք մասնիկներով. կան նաև անի, արունք, արենի ձևերը։ Հոլովումը նման է Երևանի բարբառին։ Սահմանական ներկան և անկատարը ում-ից բացի կազմվում են ման վերջավորությամբ (գ՛ոլման ամ «գնում եմ»)։ Ապառնիի մի տեսակը կազմվում է պլա մասնիկով (պլա սիրեմ «կարող է լինել, որ սիրեմ»)։
Այս բարբառով պահպանվել են հին տեքստեր. ամենահինը՝ «Աղերսագիր հայոց», 1658 թվից ։
Մորոզովա Դոլինա
Մորոզովա Դոլինա (Морозова Долина), գյուղ Ուկրաինայի Խարկովի մարզի Զոլոչևի շրջանում։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր
Նվերի օրերը (գիրք)
Նվերի օրերը, գիրք՝ (խորհուրդ է տրվում 8 և ավելի բարձր տարիք ունեցեղներին) գրված Կարի Լին Վինթերսի և Ստեֆան Թեյլորի կողմից։ Հրատարակվել է 2012 թվականին « Fitzhenry & Whiteside » հրատարակչության կողմից։
Սյուժե
Երիտասարդ Նասալին շատ է ցանկանում իր եղբոր նման գրել և կարդալ, սակայն մոր վախճանից հետո, ով մահացել էր ՄԻԱՎ-ից, Նասալին պատասխանատու էր իր փոքր եղբայրների և քույրերի խնամքի և տնային տնտեսության համար։ Ժամանակ չկար գրքերի և սովորելու համար։ Հետո մի օր նա արթնանում է և պարզում, որ տնային գործերն արվել են։ Դա նրա նվերի առաջին օրն է։ Այդ օրվանից շաբաթական մի օր նրա եղբայրը Նասալիին ժամանակի նվեր է տալիս, որպեսզի նա կարողանա իրագործել կրթություն ստանալու իր երազանքը այնպես, ինչպես մայրը կցանկանար։
Կրթական գործունեություն
Այս գրքի նախորդները օգտագործվում են, որպեսզի աջակցեն «Because I am a Girl» բարեգործական հիմնադրամին։ Սա հասարակական քայլ է, որպեսզի «սանձազերծեն աղջիկների և կանանց ուժը և զարգացող աշխարհում պահանջեն ավելի պայծառ ապագա աղջիկների համար»՝ կրթության և կանանց իրավունքների միջոցով. 2012 թվականի նոյեմբերին՝ գրքի թողարկման ժամանակ, հավաքվել է բավական գումար, որ 10 աղջիկ Ուգանդայում 1 տարի դպրոց հաճախի ։ Գիրքը նաև տեղեկություն է հաղորդում Նասալիի նման աղջիկներին աջակցող կազմակերպությունների մասին ։ Վինթերի հասարակական գործունեության մեթոդը՝ հասարակական նշանագիտության և քննադատական դիրքավորման միջոցով, «Նվերի օրերը» ցույց է տալիս՝ ինչպես է հասարակա-մշակութային միջավայրը նպաստում գրագիտությանը։ «Կրթությունը ավելի լավ կյանքի ճանապարհն է» ։
Արտաքին հղումներ
Կատեգորիա:Գրքեր Կատեգորիա:Գրականություն
Ռովետա
Բնակչությունը՝ 3370 մարդ։ Խտությունը կազմում է 147 մարդ/կմ²։ Տարածքը՝ 23 կմ²։ Փոստային ինդեքս՝ 24020։ Հեռախոսային կոդ՝ 0346։
Ծանոթագրություններ
Կատեգորիա:Իտալիայի բնակավայրեր
Բորիսովսկոե (գյուղ, Սուզդալսկի շրջան)
Բորիսովսկոե (Борисовское), գյուղ Ռուսաստանի Վլադիմիրի մարզի Սուզդալսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1328 թվականին հիմնադրված բնակավայրեր Կատեգորիա:Ռուսաստանի Վլադիմիրի մարզի Սուզդալսկի շրջանի բնակավայրեր
Չաբրիխ
Չաբրիխ, գյուղ Արևմտյան Հայաստանում, Էրզրումի վիլայեթի Այնթապի գավառակում ։ Գտնվում էր Բայազետի գավառի հարավարևմտյան մասում, Այնթապ ավանից 40 կմ արևմուտք, ճանապարհի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Մակսյուտովո (գյուղ, Տույմազինսկի շրջան)
Մակսյուտովո (Максютово, Мәҡсүт), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Շամախիի բարբառ
Շամախիի բարբառ, հայերենի ում ճյուղին պատկանող բարբառ։
Խոսվում էր գլխավորապես Շամախի քաղաքում, մերձակա մի քանի գյուղերում, մասամբ նաև Բաքվում։ Մեծ ընդհանրություններ ունի Ղարաբաղի բարբառի հետ։
Բաղաձայնական համակարգը երկաստիճան ձայնազուրկ է։ Ձայնավորները Ղարաբաղի բարբառի հետ նոյնն են, միայն քմայնացումն ավելի ուժեղ է։ Ի ձայնավորը հաճախ ը է արտասանվում նույնիսկ շեշտի տալ (սը՛րտ, մըտկ)։ Շեշտը վերջին վանկի վրա է։ Գործիականը ունի ով վերջավորությունը։ Դերանունները հաճախ ստանում են ավելորդ իկ մասնիկը, որը մինչև երեք անգամ կարող է կրկնվել (յէսիգ, յէսիգիգի՛ - գիս)։ Այս բարբառով կան մի քանի գրվածքներ ։
Սեիդ Ռուսթամով
Կենսագրություն
Սեիդ Ռուսթամովը ծնվել է 1907 թվականին Երևանում ։ Նա ստացել է իր առաջին կրթությունը Երևանում։ Սեիդի ընտանիքը տեղափոխվել է 1919 թ.-ին Գանձակ։ Հետագայում նրանք տեղափոխվեցին Աղդաշ։ Երբ տեղափոխվեց Աղդաշ, Սայիդը 12 տարեկան էր։ Եվ որոշ ժամանակ անց ընտանիքը տեղափոխվեց Բաքու։ Սեիդ ընդունվել է ուսուցիչների սեմինարիան։ Այս դպրոցում երաժշտական դասեր են անցկացվել։ Սեիդը սովորել է շեփոր նվագել այստեղ։ Սեիդ Ռուսթամովը 1924 թվականին ընդունվել է Երաժշտական դպրոցի ժողովրդական գործիքների բաժին։ Նա ավարտել է ուսուցիչների սեմինարիան 1926 թվականին։ 1932 թվականին ավարտել է Ադրբեջանի պետական մանկավարժական համալսարանը։ Սեիդ Ռուսթամովը մահացել է 1983 թվականի հունիսի 10-ին Բաքվում։
Ծանոթագրություններ
Կատեգորիա:Ադրբեջանցի կոմպոզիտորներ Կատեգորիա:Ադրբեջանցի երաժիշտներ Կատեգորիա:Ադրբեջանցի դիրիժորներ Կատեգորիա:Ադրբեջանական ԽՍՀ արվեստի վաստակավոր գործիչներ Կատեգորիա:Ադրբեջանի պետական մանկավարժական համալսարանի շրջանավարտներ Կատեգորիա:ԽՍՀՄ կոմպոզիտորների միության անդամներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Ստալինյան մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Լաթերան
Լաթերան և Լաթերանո՝ Հռոմի մի քանի ճարտարապետական նախագծերի անվանում։ Պատկանել են նախկին Հռոմեական կայսրության Լաթերանուս ընտանիքին։ Լաթերանները կորցրեցին իրենց ունեցվածքը Կայսր Կոստանդիանոս Ա Մեծի օրոք, որը այն տվեց Կաթոլիկ եկեղեցուն 311 թվականին։
Ամենահայտնի Լաթերանյան կառույցը Լաթերանյան պալատն է, որին անվանում էին «Պապերի Պալատ» և Լաթերանի բազիլիկ եկեղեցին՝ Հռոմի եկեղեցին, որը չնայած Իտալիայի մաս էր, համարվում է Սուրբ Աթոռի սեփականությունը։ Դա եղավ Լաթերանյան պայմանագրի արդյունքում, ըստ որի Սուրբ Աթոռն ուներ արտատարածքային արտոնություններ։ Պապի պաշտոնական եկեղեցական նստավայրը Լաթերանի բազիլիկ եկեղեցու աբսիդում է։ Լաթերանյան բազիլիկը քրիստոնեական ամենահին բազիլիկն է։
Բազիլիկի կողքին Լաթերանյան մկրտարանն է՝ ամենահին քրիստոնեական մկրտարաններից մեկը։ Լաթերանյան համալիրի մյուս բաղկացուցիչ մասը Սուրբ աստիճանն է, Սանկտա Սանկտորում աղոթարանը և Սբ. Լեո III Պապի եռօթոցը։
Պապական Լաթերանյան համալսարանը Հռոմի պապական համալսարաններից մեկն է։ Նախկին Լաթերանյան թանգարանը դադարել է գոյություն ունենալ 1970 թվականից, երբ Հովհաննես XXIII պապը հավաքածուները տեղափոխեց Վատիկանի թանգարաններ ։ Ֆիլիպինների Colegio de San Juan de Letran եկեղեցական քոլեջը, որ հիմնադրվել է 1620 թվականի, կրում է Սբ. Ջիովանի ին Լաթերանի անունը։
Արտաքին հղումներ
Կատեգորիա:Հռոմի եկեղեցիներ և բազիլիկներ
(3156) Էլինգտոն
(3156) Էլինգտոն (Ellington), աստերոիդ աստերոիդների հիմնական գոտում։ Հայտնաբերվել է 1953 թվականի մարտի 15-ին Ալֆրեդ Շմիդտի կողմից Ուքլում ։
Միջին հեռավորությունը Արեգակից կազմում է 2,856916 ա. մ., առավելագույնը մոտենում է 2,2945 ա. մ. հեռավորության վրա և հեռանում 3,4193 ա. մ. ։ Արեգակի շուրջ մեկ ամբողջական պտույտ է կատարում 1763,78 երկրային օրվա ընթացքում, իր ուղեծրով շարժվելով միջինում 0,204107 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,8° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Ալֆրեդ Շմիդտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոնցոնիտ
Մոնցոնիտ (Տիրոլի (Իտալիա) Մոնցոնի (Monzoni) լեռան անվամբ), բյուրեղային խորքային մագմատիկ ապար։ Կազմված է մոտավորապես հավասար քանակությամբ կալիում-նատրիումական դաշտային սպաթից (հիմնականում՝ օրթոկլազ) ու պլագիոկլազից (հաճախ՝ լաբրադոր, սակավ՝ անդեզին) և գունավոր միներալներից (մինչև 35%)՝ ավգիտ, ամֆիբոլ, բիոտիտ։ Մոնցոնիտ միջանկյալ դիրք է գրավում սիենիտի և գաբբրոյի միջև, որի համար ստացել է նաև գաբբրո-սիենիտ անունը։ Սովորաբար օժտված է մոնցոնիտային ստրուկտուրայով։ Օգտագործվում է որպես շինանյութ։ Լայն տարածում ունեն Իտալիայում, Նորվեգիայում և այլուր։
Ալեգրի
Ալեգրի (Alegre), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Ալեգրիի գավառի կազմի մեջ։ Բնակչությունը կազմում է 32 669 մարդ՝ 2006 թվականի տվյալներով։ Գրավում է 772,714 կմ2 տարածք։ Բնակչության խտությունը՝ 42,3 մարդ/կմ²։
Պատմություն
Քաղաքը հիմնադրվել է 1890 թվականի նոյեմբերի 11-ին
Մոնցոնիտ
Կատեգորիա:Մագմատիկ ապարներ
Ալեգրի
Վիճակագրություն
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր
Շոկոլադ (ֆիլմ)
«Շոկոլադ » (Chocolat), դրամատիկական ֆիլմ, որի ռեժիսորն է Լասե Հալտրյոմը։ Նկարահանված է անգլիացի գրող Հարիս Ջոանի համանանուն վեպի մոտիվներով։ Ֆիլմի գլխավոր դերը խաղում է Ժուլիետ Բինոշը, ում այս ֆիլմի համար առաջադրել են «Օսկար» և «Ոսկե գլոբուս» մրցանակների։
Ֆիլմի և գրական ստեղծագործության մեջ բավականին շատ են տարբերությունները։
Սյուժե
Ֆիլմի գործողությունները տեղի են ունենում 1950-1960-ական թվականներին։ Ֆրանսիական փոքրիկ քաղաքն ապրում է իր սովորական կյանքով՝ համաչափ, խիստ կանոնակարգով, մշտական այցելություններով եկեղեցի։ Մեծ իշխանություն և բարոյական հեղինակություն այս քաղաքում վայելում է քաղաքապետը՝ կոմս դը Ռեյնոն։ Մի անգամ քաղաքում հայտնվում են նոր բնակիչներ՝ Վիենը (Ժուլիետ Բինոշ) և նրա դուստրը՝ Անուկը։ Նրանք վարձակալում են նախկին խորտկարանի տարածքը և բացում քաղցրավենիքի փոքրիկ վաճառատուն։ Հենց այստեղ էլ Վիենը պատրաստում է շոկոլադը հին հնդկացիական բաղադրատոմսերով։ Կոմս դը Ռեյնոն (Ալֆրեդ Մոլինա) վրդովմունք է ապրում այն բանի համար, որ Վիենի դուստրը ծնվել է արտաամուսնական կապից, որ եկեղեցի չի այցելում ու քաղցրավենիքի կրպակը բացել է Մեծ պահքի շրջանում։ Ու քաղաքապետը սկսում է բնակիչներին տրամադրել ընդդեմ Ռեյնի։ Սակայն, օրեցօր կրպակի այցելուների քանակը աճում է և մեծանում։
Վիենը փորձում է հարաբերությունները լավացնել քաղաքի բնակիչների հետ, ինչպես նաև ձեռք մեկնել նրանց։ Նա օգնում է խորտկարանի ծեր աշխատակցուհուն՝ Արմանդային, գաղտնի հանդիպելու թոռան հետ։ Իր մոտ է ընդունում Ջոզեֆինային, ով փախել էր տանից, քանի որ ամուսինը բռնության էր ենթարկել վերջինիս։
Մի օր քաղաք են գալիս քոչվոր գնչուները։ Տեղաբնակները բոյկոտում են նրանց այցելությունը և միայն Վիենը չի սատարում բնակիչներին։ Այստեղ, գնչուների մոտ, Վիենը հանդիպում է Ռուին (Ջոնի Դեփ)։ Նրանց մեջ սիրային հարաբերություններ են ծնվում։
Վիենը կազմակերպում է Արմանդայի յոթանասունամյակի միջոցառումը, որին այցելում են քաղաքի գրեթե բոլոր բնակիչները, բացառություն են կազմում միայն կոմս դը Ռեյնոն և նրա աջակիցները։ Ճաշկերույթի ավարտից հետո տոնակատարությունը շարունակվում է Ռուի մոտ՝ նավի վրա և տեղաբնակներն ու եկվորները միասին սկսում են զվարճանալ։ Ջոզեֆինայի լքված ամուսինը՝ Սերժը, կրակի է տալիս գնչուների նավակները և փորձում սպանել գնչուներին։ Բարեբախտաբար մարդկային զոհեր չեն արձանագրվում։ Կոմս դը Ռեյնոն, ով ճիշտ է, չէր խրախուսել գնչուների այստեղ գալը, բարկանում է և քաղաքից արտաքսում է Սերժին։ Արմանդան մահանում է անմիջապես տարեդարձի տոնակատարությունից հետո։ Ըստ երևույթին, մահվան պատճառ է դառնում շաքարային դիաբետի սրացումը, ինչից վերջինս տառապում էր վաղուց։ Վիենը, զգում է, որ և՛ Արմանդայի մահը, և՛ հրդեհը իր պատճառով են տեղի ունեցել, որոշում է լքել քաղաքը։ Բայց նոր ձեռք բերած ընկերները համոզում են նրան մնալ և չգնալ։ Վերջում Ռուն մնում է Վիենի և Անուկի հետ միասին, իսկ քաղաքը լրիվ կերպարանափոխվում է...
Նկարահանման վայրեր
Նկարահանման հիմնական վայրը դարձել է բուրգունդական Ֆլավինի սյուր Օզրեն քաղաքը, իսկ գետի մոտի տեսարանները նկարահանվել են Պերիգորի Բեյնակ է Կազնակում՝ rue De L’ancienne Poste փողոցում (Դորդոն գետի ափին)։
Սաունթրեք
Ֆիլմի սաունթրեքը առաջադրվել է «Օսկարի»՝ ֆիլմի լավագույն երաժշտություն անվանակարգում։ Ինչպես նաև «Ոսկե գլոբուսի» նույնպես ֆիլմի լավագույն երաժշտություն անվանակարգում։
Երաժշտությունների հեղինակն է Ռեյչել Պոտմանը (բացի փակագծերում նշվածներից).
Պարգևներ
Ֆիլմը 2001 թվականին ն առաջադրվել է «Օսկարի» թվով հինգ անվանակարգերում՝ լավագույն ֆիլմ, առաջին պլանի կնոջ լավագույն դերակատարում, երկրորդ պլանի կնոջ լավագույն դերակատարում, լավագույն սցենար և լավագույն երաժշտություն։ Մրցանակների ամբողջական ցանկը դիտել IMDB կայքում։
Արտաքին հղումներ
Կատեգորիա:2000 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական ռոմանտիկ ֆիլմեր Կատեգորիա:Բրիտանական կինոկատակերգություններ Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Բրիտանական վեպերի էկրանավորումներ Կատեգորիա:Ամերիկյան մելոդրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Դրամա ֆիլմեր Կատեգորիա:Վեպերի էկրանավորումներ Կատեգորիա:Գրքերի էկրանավորումներ Կատեգորիա:Ամերիկյան կատակերգական դրամա ֆիլմեր Կատեգորիա:Կինոկատակերգություններ Կատեգորիա:2000-ականների դրամա ֆիլմեր Կատեգորիա:Մելոդրամաներ Կատեգորիա:2000-ականների ֆիլմեր Կատեգորիա:Անգլիայում նկարահանված ֆիլմեր Կատեգորիա:Ֆիլմեր ընտանիքի մասին Կատեգորիա:2000-ականների ռոմանտիկ դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում 1960-ականներին
Պիլգանի
2001 թվականի տվյալներով Պիլգանի գյուղում բնակվում էր 274 մարդ։ Բնակավայրը զբաղեցնում է 8,54 կմ² տարածք։ Բնակչության խտությունը կազմում էր 32,08 մարդ/կմ²։
Նիկոլսկոե (գյուղ, Զոլոչևի շրջան)
Նիկոլսկոե (Микільське), գյուղ Ուկրաինայի Խարկովի մարզի Զոլոչևի շրջանում։
1991 թվականի տվյալներով Նիկոլսկոե գյուղում բնակվում էր 10 մարդ։
Արտաքին հղումներ
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր Կատեգորիա:Ուկրաինայի գյուղեր
Յանոշ Բար
Յանոշ Բար (Janos Baar, թվականին), հունգար նախկին ֆուտբոլային մարզիչ։
Կենսագրություն
Ռոմա ֆուտբոլային ակումբի տնօրեն Հուգո Մեյսլը որոշում է Վիեննայում տեղի ունենալիք Եվրոպայի գավաթի խաղից առաջ թիմի գլխավոր մարզիչ նշանակել հունգար Յանոշ Բարին ։ Բարը իր պաշտոնում փոխարինեց Հերբերտ Բարգեսին և այդպիսով դարձավ հռոմեական ակումբի բոլոր ժամանակների ամենաերիտասարդ մարզիչը։ Յանոշը այդ ժամանակ ընդամենը 32 տարեկան էր ։ Բարը շուտ հարմարվեց Հռոմին և իտալերենին, նա հաճախ էր շփվում լրագրողների հետ։ Մեկ մրցաշրջան Ռոմայում անցկացնելուց հետո Յանոշը նշանակվեց Բարի ֆուտբոլային ակումբի գլխավոր մարզիչ, սակայն նրա օրոք թիմը դուրս մնաց Սերիա A-ից, իսկ Յանոշ Բարը հեռացավ թիմից ։
Ծանոթագրություններ
Կատեգորիա:Հունգարացի ֆուտբոլային մարզիչներ Կատեգորիա:Ռոմա ՖԱ մարզիչներ
Ենոք Մկրտումյան
Ենոք Ալավերդու Մկրտումյան, Կարմիր բանակի կողմից Հայաստանի Հանրապետության օկուպացիայի կողմնակից և երկրում խորհրդային կարգերի հաստատման աջակից, որի համար գնդակահարվել է Հայաստանի կառավարության կողմից։
Ենոք Մկրտումյանը 1917 թվականին անդամագրվել է Կոմունիստական կուսակցությանը։ Հեղափոխական գործունեության մեջ ներգրավվել է Էջմիածնի Գևորգյան ճեմարանում սովորելու տարիներից։ 1917-1919 թվականներին խորհրդային կարգերի հաստատմանն ուղղված գործունեություն է իրականացրել Էրզրումի ռազմաճակատի հայ զինվորների շրջանում, ապա՝ Վրաստանում։ Աշխատակցել է Թիֆլիսի «Պայքար» և Բաքվի «Կոմունիստ» խորհրդային գաղափարախոսությունը կրող թերթերին։ Ձերբակալվել է Վրաստանի մենշևիկյան իշխանության կողմից և արտաքսվել Հայաստան։ Այստեղ Ե. Մկրտումյանը ստանձնել է Քրդևան գյուղի բոլշևիկյան կազմակերպության ղեկավարությունը և իրականացրել հակապետական գործունեւոյթուն։ 1920 թվականի ապրիլին ընտրվել է Ռուսաստանի կոմունիստական կուսակցության կենտկոմի կովկասյան բյուրոյի Դիլիջանի գավառային կազմակերպության կոմիտեի կազմում։ 1920 թվականի մայիսին ձերբակալվել և տեղափոխվել է Դիլիջանի բանտ։ Բանտից փախչելով նշանակալի մասնակցություն է ունեցել Իջևանում 1920 թվականի Մայիսյան ապստամբության նախապատրաստմանը՝ նպատակ ունենալով ոչնչացնել Հայաստանի Հանրապետությունը։ Իր հակապետական գործունեության համար գնդակահարվել է։
1935 թվականին ԽՍՀՄ իշխանությունների կողմից Ենոք Մկրտումյանի անունով է անվանակոչվել Իջևանի շրջանի Քրդևան գյուղը՝ ստանալով Ենոքավան անունը։
Կատեգորիա:Ենոքավան գյուղում ծնվածներ Կատեգորիա:Հայ հեղափոխականներ Կատեգորիա:Հայ կոմունիստներ Կատեգորիա:Գնդակահարվածներ Կատեգորիա:Էջմիածնի Գևորգյան ճեմարանի սաներ
Ֆոս դու Իգուասուի գավառ
Ֆոս դու Իգուասուի գավառ (Microrregião de Foz do Iguaçu), գավառ Բրազիլիաի Պարանա նահանգի մեջ։ Մտնում է Պարանա նահանգի արևմտյան մարզի մեջ։ Բնակչությունը կազմում է 460 220 մարդ 2006 թվականի տվյալով։ Զբաղեցված տարածքը 5579,936 կմ²։ Բնակչության խտությունը 82,5 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պարանա նահանգի գավառներ
Բորիսովսկոե (գյուղ, Լեսնոյ շրջան)
Բորիսովսկոե (Борисовское), գյուղ Ռուսաստանի Տվերի մարզի Լեսնոյ շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Լեսնոյ շրջանի բնակավայրեր
Լապլանդիա
Լապլանդիա (Lappi, Lappland, Lapland), բնաշխարհ Եվրոպայի հյուսիսում՝ Նորվեգիայում, Շվեդիայում, Ֆինլանդիայում և Ռուսաստանի Մուրմանսկի մարզի արևմուտքում, հյուսիսային լայնության 64֊66օ֊ից հյուսիս։ Սաամներ (լոպարներ) ժողովրդի տարաբնակեցման հիմնական շրջանն է։
Հաճախ Լապլանդիայի անվան տակ հասկանում են շվեդական Լափլանդ նահանգը։ Սակայն, այլ դեպքերում Լապլանդիայի անվան տակ հասկանում են ավելի ընդլայնված տարածք, որը հիմնականում համընկնում է Հյուսիսային Կալոտի հետ (Ֆենոսկանդիայի մի մասը, որը գտնվում է Հյուսիսային բևեռային շրջանից հյուսիս), ինչն ավելի է համապատասխանում սաամների պատմական տարաբնակեցմանը։
Լապլանդիան երբեք չի եղել միավորված պետական կազմավորում։ Ներկա դրությամբ այն բաժանված է չորս պետությունների՝ Նորվեգիայի, Շվեդիայի, Ֆինլանդիայի և Ռուսաստանի (Կոլայի թերակղզի) միջև։ Սաամներն ունեն վառ արտահայտված ազգային ինքնություն, ինչպես նաև դրոշ և հիմն, իսկ նրանց իրավունքները ներկայացնում են մշակութային ինքնակառավարման ընտրովի մարմինները՝ Սաամական խորհրդարանը։
Սապմի
Անվանումը ստացել է սաամներ (լոպարներ) ժողովրդի անունից ։ Սաամները իրենց երկիրն անվանում են Սապմի (հյուսիսսաամական լեզվից թարգամանաբար «Sápmi» բառը նշանակում է «սաամների երկիր» )՝ այդ անվան տակ հասկանալով իրենց ավանդական տարաբնակեցման տարածքը։ Այդ բառը սովորաբար կիրառվում է որպես Լապլանդիայի հոմանիշ, սակայն այդ երկու հասկացությունների միջև գոյություն ունի որոշակի տարբերություն, քանի որ Հյուսիսային Կալոտի ամբողջ տարածքը չի համարվում սաամների ավանդական տարաբնակեցման տարածք։ Բացի այդ, Սապմիի մի մասը գտնվում է Հյուսիսային բևեռային շրջանից հարավ։
Sápmi բառը օգտագործվում է տարբեր կազմակերպությունների անվանումներում, որոնք կապ ունեն սաամների հետ։ Օրինակ՝ Նորվեգիայի և Շվեդիայի ռադիոկայանները համապատասխանաբար կոչվում են NRK Sápmi և SR Sápmi։
Արտաքին հղումներ
Կատեգորիա:Ֆինլանդիայի աշխարհագրություն Կատեգորիա:Շվեդիայի աշխարհագրություն Կատեգորիա:Նորվեգիայի լեռնագրություն Կատեգորիա:Ռուսաստանի պատմական աշխարհագրություն Կատեգորիա:Բաժանված տարածաշրջաններ
Սիվիլիթաս
«Սիվիլիթաս», հիմնադրամ, կոչված է աջակցելու Հայաստանի պետականության ամրապնդմանը և ժողովրդի բարօրությանն ուղղված ջանքերին։ Սիվիլիթաս հիմնադրամը նպաստում է Հայաստանի քաղաքացիների իրավունքների ու պարտականությունների լիարժեք դրսևորմանը՝ խթանելով նորարար գաղափարներ և նախաձեռնություններ, ինչպես նաև ստեղծելով դրանք կյանքի կոչող մեխանիզմներ ու հաստատություններ, կամ՝ աջակցելով գործողներին։
Անվանումը
Առաջնորդվելով լատինական «սիվիլիթաս» գաղափարով, որ նշանակում է «քաղաքացու պատասխանատվությունը հասարակության առաջ», Հիմնադրամը խրախուսում է յուրաքանչյուր անհատի սեփական ներուժը լիարժեք կիրառելու իրավունքը, ինչպես նաև յուրաքանչյուր քաղաքացու պատասխանատվությունը՝ ունենալու իր ուրույն ներդրումը գործուն և բարգավաճ ժողովրդավարության կայացման գործում։
Գործունեություն
Սիվիլիթաս հիմնադրամը նպաստում է հասարակության կողմից միջազգային և տարածաշրջանային զարգացումների լայն ընկալմանը և աջակցում է Կովկասում ու դրա սահմաններից դուրս խաղաղության ու անվտանգության ապահովմանը՝ առաջնորդվելով մշակութային, կրթական և քաղաքական երկխոսության հետևողական, բաց և անաչառ քննարկման սկզբունքներով։ Սիվիլիթաս հիմնադրամն ընդգծում է Հայաստանի դերն ու հնարավոր ուղիները համաշխարհային և տարածաշրջանային գործընթացներում, անդրադառնում է դրանց հնարավոր ներգործությանը Հայաստանի և տարածաշրջանի վրա։ Հիմնադրամը ներգրավում և խրախուսում է քաղաքացիներին՝ նպաստելով ժողովրդավարության խորացման, կայուն ու արդար զարգացման ուղղությամբ արդեն իսկ ձեռնարկված աշխատանքների կատարելագործմանը։
Սիվիլիթաս հիմնադրամը համախմբում է ներքին, համահայկական և միջազգային միջոցները՝ Հայաստանում նշանակալի ծրագրերի իրականացման գործընթացին նպաստելու համար։
Սիվիլիթաս հիմնադրամը հիմնադրվել է Վարդան Օսկանյանի կողմից, տնօրենն է Սալբի Ղազարյանը։
Հիմնադրամի ծրագրերից է ՍիվիլՆեթ առցանց հեռուստաալիքը, որը ներկայացնում է ինչպես հայաստանյան, այնպես էլ Ստամբուլում տեղի ունեցող իրադարձությունները, այդ թվում՝ հայ համայնքին, մշակութային կյանքին, հասարակական կազմակերպություններին, ինչպես նաև պաշտոնական և միջազգային շրջանակներին առնչվող թեմաները։
Արտաքին հղումներ
Կատեգորիա:Հիմնադրամներ Կատեգորիա:Հայաստանի կազմակերպություններ Կատեգորիա:2008 հիմնադրումներ Հայաստանում
Մակրուխա
Մակրուխա (Макруха), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Գառնիկ Սմբատյան
Կենսագրություն
Գարրի Սմբատյանը ծնվել է 1929 թվականի նոյեմբերի 28-ին Վրաստանի մայրաքաղաք Թիֆլիսում՝ հայ զինծառայողի ընտանիքում։ 1932 թվականին տեղափոխվել է Գյումրի։ Ամուսնացել է Նինա Աշխատոյանի հետ։ Զավակներն են՝ Նարինե և Տիգրան Սմբատյանները։ Տղան շարունակում է նկարչի գործունեությունը, իսկ դուստրը, լեզվաբան է։
1952 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1958 թվականին՝ Լենինգրադի արվեստի բարձրագույն դպրոցը՝ Վ. Մուխինայի արվեստանոցը։ 1962 թվականից եղել է Հայաստանի նկարիչների միության անդամ, 1984-1987 թվականներին՝ միության առաջին քարտուղարը, 1988 թվականից՝ Հայաստանի Արվեստի հիմնադրամի նախագահը։ 1970-1978 թվականներին դասավանդել է Երևանի գեղարվեստա-թատերական ինստիտուտում ։
Աշխատանքներից գտնվում են Հայաստանի ազգային պատկերասրահում, Հայաստանի և արտերկրի մասնավոր հավաքածուներում ։
Ստեղծագործություններ
Գարրի Սմբատյանը Լենինգրադի մոնումենտալ գեղանկարչության դպրոցի վառ ներկայացուցիչներից մեկն է Հայաստանում։ Նրա մոնումենտալ խճանկարները, որմնանկարները, ինչպես նաև  բազմաթիվ յուղանկարներ հավաստում են, որ Գարրի Սմբատյանը բազմաժանր նկարիչ է, ով վարպետորեն ստեղծագործել է տարբեր ոճերում։ Սմբատյանի ստեղծագործությունը կարևոր ներդրում է հայկական մոնումենտալ գեղանկարչության և խճանկարի զարգացման պատմության մեջ։ Նա եղել է մոնումենտալ արվեստի հիմնադիրը Հայաստանում, հենց այդ պատճառով նրա աշխատանքներում բավականին մեծ տեղ են զբաղեցնում խճանկարները։ Նկարիչը ստեղծել է մի շարք հիշարժան գործեր Հայաստանի տարբեր քաղաքներում։ Դրանցից առավել աչքի են ընկնում Մարտիրոս Սարյանի տուն-թանգարանի ճակատամասին տեղադրված «Հայաստան» խճանկարը, Ստեփանավանում՝ «Արգիշտին որսի ժամանակ», Գյումրիում` «Գյումրվա հարսանիք», Սևանում`«Աստղիկի ծնունդը» խճանկարները, մի շարք որմնանկարներ Երևանում, Մոսկվայում։  Նկարիչը հեղինակ է նաև կոմպոզիցիոն կտավների, դիմանկարների, բնանկարների և այլ ժանրերում արված աշխատանքների: Խճանկարներ
Կտավներ
Արտաքին հղումներ
Կատեգորիա:1929 ծնունդներ Կատեգորիա:Դեկտեմբերի 28 ծնունդներ Կատեգորիա:2003 մահեր Կատեգորիա:Փետրվարի 24 մահեր Կատեգորիա:Հայ նկարիչներ Կատեգորիա:Թիֆլիս քաղաքում ծնվածներ Կատեգորիա:Երևան քաղաքում մահացածներ Կատեգորիա:Հայաստանի նկարիչների միության անդամներ Կատեգորիա:ՀԽՍՀ վաստակավոր նկարիչներ
Նամ Ու Հյոն
Նամ Ու Հյոն (հանգըլ՝ 남우현, հանջա՝ 南優鉉,, առավելապես հայտնի իր բեմական Ու Հյոն (우현) անվամբ), հարավկորեացի երգիչ, երգահան և դերասան։ Woollim Entertainment լեյբլին պատկանող Infinite բոյ բենդի անդամ է։
Կենսագրություն
Նամ Ու Հյոնը ծնվել և մեծացել է Սեուլում։ Այժմ մասնագիտանում է Դոնգ Այի Մեդիայի և Արվեստի համալսարանի կիրառական երաժշտության ֆակուլտետում ։ Ունի ավագ եղբայր՝ Նամ Բու Հյոն անունով, ով հանրահայտ BBQ ռեստորանի սեփականատերն է ։
10asia-յին տված հարցազրույցում Ու Հյոնը պատասխանել է, որ ի սկզբանե ցանկացել է ֆուտբոլիստ դառնալ, սակայն չի ստացվել իրականացնել երազանքը։ Ի վերջո միջին դպրոցում Woollim Entertainment-ի լսումներին մասնակցելով մտադրվել է դառնալ երգիչ ։ Լսումներին կատարել է Սթիվի Ուանդերի «Lately» երգը, և ընդունվել՝ որպես իդոլներին վարժեցնող ։
Երբ նա սկսեց հանդես գալ Ինֆինիտի խմբում, այդ ժամանակ նա նաև աշխատում է որպես մոդել Beast խմբի Ջուն Հյոնգի և Թի Արա խմբի Ջի Յոնի հետ ։ Նա նաև մասնակցել է Hello Star մրցույթի վեցերորդ եթերաշրջանին, որտեղ կատարել է Լի Հյորիի U Go Girl երգը ։
Ծանոթագրություններ
Կատեգորիա:Հարավկորեացի երգիչներ Կատեգորիա:Հարավկորեացի դերասաններ Կատեգորիա:Հարավկորեացի երգահաններ
Տպագրված Վիքիպեդիա
Տպագրված Վիքիպեդիա (Print Wikipedia), Անգլերեն Վիքիպեդիայի թղթե տպագրությունը։ Մայքլ Մանդիբերգի արթ-նախագիծն է, որը ներկայացվել է Նյու Յորքի Դեննի պատկերասրահում 2015 թվականի ամռանը ։
2015 թվականի ապրիլի 7-ին Մանդիբերգը էջատեց Վիքիպեդիայի 7473 էլեկտրոնային հատոր, որոնցից յուրաքանչյուրը 700 էջ է պարունակում ։ Նույն թվականի հուլիսի 12-ին նախագիծն ավարտին հասցվեց․ Վիքիպեդիայի 7600 հատոր վերբեռնվեց Lulu.com կայք, որտեղից դրանք կարող են ազատ տպվել համացանցի ցանկացած օգտատիրոջ կողմից ։